Västerås
Västerås je najveći grad i luka u unutrašnjosti Švedske od 110,877 stanovnika u užem centru, i 129,177 u širem metropolitanskom području (općina).

Västerås je i administrativni centar grofovije Västmanland koja ima 252,756 stanovnika.

Geografske karakteristike
Västerås leži u sredini zemlje na ušću rijeke Svartån u jezero Mälaren, udaljen oko 
100 km zapadno od Stockholma.

Historija
Grad se prvi put spominje pod imenom - Aros (Ušće), a zatim kao Västra (Zapadno ušće). Zna se da je još početkom srednjeg vijeka bio trgovački i biskupski centar. 

Za srednjeg vijeka bio je glavna luka za izvoz bakra i željeza iz nedalekog rudarskog kraja Bergslagen. 
U Västeråsu je održano nekoliko važnih nacionalnih dijeta, između ostalih ona 1527. na kojoj je odlučeno da Švedska prihvati reformaciju, i ona 1544. na kojoj su priznata nasljedna prava dinastiji Vasa na švedski 
tron.

Znamenitosti
Najveća znamenitost grada je gotička katedrala u kojoj je pokopan kralj Erik XIV i zamak iz 12. vijeka pored rijeke Svartån, koji je danas pretvoren u muzej. 

U gradu od 1977. djeluje i Univerzitet Mälardalen.

Privreda
Västerås je centar švedske elektroindustrije, sjedište nekadašnje kompanije Allmänna Svenska Elektriska Aktiebolaget, a danas ABB-a za Švedsku.

Izvor

Vanjske veze

 Službene stranice grada 
 Västerås na portalu Encyclopædia Britannica 
Gradovi u Švedskoj

Gradovi u Švedskoj